Праграма выступу складалася з найвядомейшых кампазіцый, сам гурт пазіцыянаваў фармат як найлепшыя песьні з працяглай гісторыі яго творчасьці. Больш за дзьве гадзіны Therion радавалі публіку як славутымі хітамі кшталту Sitra Ahra, Lemuria, The Rise Of Sodom And Gomorrah, To Mega Therion, Asgård, так і нечаканымі сюрпрызамі ў выглядзе прэзентацыі дзьвюх песен-урыўкаў з новага праекту Christopher Johnsson – маштабнай метал-оперы і выкананьнем на нечаканы біс кампазіцыі The Blood Of Kingu.